ກໍາປູ​ເຈຍ​ເປີດ​​ໃຊ້ຂົວ ບ່ອນ​ທີ່​ເກີດໂສກ​ນາດຕະກໍາ​ ຄືນ​ແລ້ວ.
ພຣະສົງ​ຈໍານວນ 5 ອົງ​ໄດ້​ທໍາພິທີ​ສູດຢູ່​ຂົວ​ແຫ່ງນັ້ນ ກ່ອນ​ການ​ເປີດ​ຂົວຢ່າງ​ເປັນ​ການ ໃນວັນພຸດມື້ນີ້ ທີ 8 ທັນວາ.​
ກໍາປູເຈຍໄດ້ເປີດໃຊ້ຂົວ ບ່ອນທີ່ເປັນເຫດໃຫ້ມີຜູ້ຄົນເສຍ ຊີວິດ ເຖິງ 353 ຄົນ ໃນເຫດການຕື່ນຕົກໃຈແຫຍ້ກັນ ຕາຍນັ້ນ ຄືນແລ້ວ ພຣະສົງຈໍານວນ 5 ອົງໄດ້ທໍາພິທີສູດຢູ່ຂົວແຫ່ງນັ້ນ ທີ່ ເນ່ງຂ້າມແມ່ນໍ້າ Bassac ຂອງນະຄອນຫລວງພະນົມເປັນ ກ່ອນການເປີດຂົວຢ່າງເປັນທາງການ ເພື່ອການສັນຈອນ ໄປມາໃນວັນພຸດມື້ນີ້ ໃນວັນທີ່ 22 ເດືອນພະຈິກຜ່ານມານີ້ ເຫດໂສກນາດ ຕະກໍາໄດ້ເກີດຂຶ້ນຢູ່ຂົວແຫ່ງນັ້ນ ເວລາຜູ້ຄົນຈໍານວນຫຼາຍ ພັນຄົນພາກັນລຸຫລັ່ງອອກໄປຈາກດອນທີ່ສ້າງຂຶ້ນຢູ່ກາງນໍ້າໃນເວລາສີ້ນສຸດການສະຫຼອງ ເທດສະການບຸນຊ່ວງເຮືອປະຈໍາປີເປັນເວລາ 3 ມື້ນັ້ນ ໄດ້ມີຜູ້ຄົນແອອັດກັນຢູ່ເທິງຂົວ ເຖິງ 7,000 ຄົນ ເວລາຂົວ ຊຶ່ງເປັນຂົວຫ້ອຍ ບໍ່ມີເສົາຄໍ້າຢູ່ທາງກາງນັ້ນ ເລີ່ມໄກວໄປ ໄກວມາ ເຮັດໃຫ້ຜູ້ຄົນເລີ່ມຄິດໄປເອງວ່າ ຂົວຈະຫັກພັງລົງຈຶ່ງພາໃຫ້ພວກເຂົາເຈົ້າ ຕື່ນຕົກໃຈ ແຫຍ້ຍາດກັນໜີອອກຈາກຂົວຈົນຢຽບກັນຕາຍ